alexandrainst/scandi-wiki huggingface dataset:
Pyramid Lake vannkraftverk

Pyramid Lake vannkraftverk (engelsk: Pyramid Lake Pumped Storage Station (PSP)) er et pumpekraftverk som utnytter vann fra to reservoarer i elvene Piru Creek og Castaic Creek i Los Angeles County i California, USA. Hovedvannkilden er ellers den statlige California Aqueduct. Kraftverket får kraft fra Lake Castaic og den langt mindre (men dypere) og høyereliggende Pyramid Lake, som ligger med 10 km avstand fra hverandre. Installert effekt er ca. 1 495 MW.

Castaic Lake demmes opp av Castaic-demningen, som demmer opp 401 millioner m³ vannmasser i Castaic Lake. Selve kraftverket på Castaic Dam yter bare 11 MW, hele kraftpotensialet brukes i realiteten til Pyramid Lake vannkraftverk. Pyramid Lake demmes opp av Pyramid-demningen, utbyggingen av denne 118 meter høye demningen ble vedtatt i 1960 og den demmer opp om lag 220 millioner m³ vann i reservoaret. Hovedformålet med oppdemmingene er forsyning av drikkevann via California Aqueduct.

Pumpekraftverket fungerer slik at overskuddsvann fra Pyramid Lake ledes via tunneler til den lavereliggende Castaic Lake, og ved høy etterspørsel produserer pumpekraftverket elektrisk kraft ved hjelp av vannmengdene fra begge reservoarene.

Fallhøyden (hydraulig head) er på 350 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 California Public Utilities Commission  – beskrivelse av helheten i vannprosjektet.

Vannkraftverk i USA
Kraftverk i California
Pumpekraftverk i USA
Kraftverk etablert i 1973
1973 i California
Kraftverk etablert i 1978
1978 i California
Los Angeles County
Ryan Brathwaite

Ryan Brathwaite (født 6. juni 1988 i Bridgetown) er en barbadisk friidrettsutøver som konkurrerer i hekkeløp.

Brathwaite deltok ved VM 2007 i Osaka, men gikk ikke videre fra semifinalen på 110 meter hekk. Også ved Sommer-OL 2008 ble han utslått i semifinalen.

Ved VM 2009 var finalen på forhånd åpen, fordi den stora stjernen Dayron Robles skadet seg i semifinalen. I finalen vant Brathwaite gullet på den nye barbadiske rekordtiden 13,14. Seiersmarginen var en hundredel til sølvvinneren Terrence Trammell. 

Brathwaite var flaggbærer under åpningen av Sommer-OL i London i 2012.

Personlig rekord 
 110 meter hekk – 13,14

Referanser

Eksterne lenker 
 

Barbadiske hekkeløpere
Deltakere for Barbados under Sommer-OL 2008
Friidrettsutøvere under Sommer-OL 2008
Deltakere for Barbados under Sommer-OL 2012
Friidrettsutøvere under Sommer-OL 2012
Fødsler i 1988
Deltakere for Barbados under VM i friidrett 2009
Alice Mills

Alice Mary Mills (født 23. mai 1986 i Brisbane, Queensland) er en australsk svømmer som under Sommer-OL 2004, i Athen var med på å vinne gullmedaljer på 4x100 m frisvømming og 4x100 m medley stafett for Australia. På medleystafetten svømte hun ikke i finalen, men i de innledende heatene. Under Sommer-OL 2008, i Beijing, var hun med på å ta bronsemedalje på 4x100 m frisvømming. Mills har i også en gullmedalje fra langbane-VM i 2005 og tre sølv og en bronse fra langbane-VM i 2003. I tillegg har hun to sølvmedaljer fra kortbane-VM 2008, samt to gull og tre bronse fra Samveldelekene i 2002 og 2006.

Mills har også blitt tildelt Order of Australias medalje.

Referanser

Eksterne lenker 
 

Fødsler i 1986
Personer fra Brisbane
Australske svømmere
Olympiske mestere for Australia
Olympiske medaljevinnere i svømming
Olympiske bronsemedaljevinnere for Australia
Verdensmestere i svømmesport for Australia
Deltakere for Australia under VM i svømmesport 2003
Medaljevinnere under Sommer-OL 2004
Deltakere for Australia under Sommer-OL 2004
Svømmere under Sommer-OL 2004
Deltakere for Australia under VM i svømmesport 2005
Medaljevinnere under Sommer-OL 2008
Deltakere for Australia under Sommer-OL 2008
Svømmere under Sommer-OL 2008
Order of Australia
Mount Elbert vannkraftverk

Mount Elbert  vannkraftverk (engelsk: Mt. Elbert Pumped Storage Station (PSP)) er et pumpekraftverk som utnytter vann fra Mt. Elbert Forebay-demningen i fjellkjeden Sawatch Range, ved byen Leadville i Lake County i det sentrale Colorado, USA. Installert effekt i pumpekraftverket er 200 MW, men maksimal produksjonskapasitet er anslått til inntil 1 212 MW ved full kapasitetsutnyttelse. Anlegget stod ferdig i 1981. Normal årsproduksjon er 313,4 GWh. 

Vestsiden av fjellkjeden, med blant 4 401 meter høye Mount Elbert, gir vann til flere større elver som starter her, og Gunnison River gir kraft til flere vannkraftverk. Mount Elbert vannkraftverk får vann fra Twin Lakes og Turquoise Lake, og kan kjøre turbinene i revers for å pumpe vann mellom reservoarene.

Eksterne lenker
 US Bureau of Reclamation - beskrivelse av vannkraftverket.
 US Bureau of Reclamation - «Mt. Elbert Pumped-Storage Powerplant Fryingpan-Arkansas Project».

Vannkraftverk i USA
Kraftverk i Colorado
Pumpekraftverk i USA
Lake County (Colorado)
Kraftverk etablert i 1981
1981 i Colorado
Blenheim-Gilboa vannkraftverk

Blenheim-Gilboa vannkraftverk (engelsk: Blenheim-Gilboa Pumped Storage Power Project (PSPP)) er et pumpekraftverk som utnytter vann fra Schoharie Creek i fjellkjeden Catskill Mountains, ved byen Gilboa i Schoharie County i den sentral-østlige delen av delstaten New York, USA. Installert effekt i pumpekraftverket er 1 000 – 1 200 MW. Anlegget stod ferdig i 1973.

Kraftverket leverer elektrisitet til millionbyen New York ved tilfeller av krise eller uventet kraftmangel. Det får vann fra to reservoarer – Blenheim-Gilboa-reservoarene – på totalt 71,6 km³ vannmengde.

Fallhøyden (hydraulig head) er på 340 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 New York Power Authority – beskrivelse av vannkraftverket.

Vannkraftverk i USA
Kraftverk i New York (delstat)
Pumpekraftverk i USA
Kraftverk etablert i 1973
1973 i New York (delstat)
Schoharie County
Tremor (band)

Tremor er et norsk black metal-band fra Mosjøen, stiftet av Ole Alexander Myrholt i 2005. Debutalbumet, This is Primitive Hate – eller Nihilisme som Virkemiddel ble utgitt av plateselskapet INRI Unlimited i 2006.

Gruppens medlemmer var den gang S.O. Tremor (Ole Alexander Myrholt) på trommer, gitar og vokal, samt Hans AG3 (Hans-Aage Holmen) på bass. Myrholt er også vokalist i Enslavement of Beauty. Neste utgivelse, EP-en Lipsynced with Satan, ble utgitt 08-08-08.  Ytterligere to CD-er er planlagt, EP-en The Poe Sessions, samt et nytt album, Le Matinée de Enfer - or home is where the flames are highest.

Medlemmer 
Nåværende
 «S.O. Tremor» (Ole Alexander Myrholt) – vokal, gitar, trommer

Konsertmedlemmer
 «Hans AG3» (Hans-Aage Holmen) – bassgitar
 Borgar Haugen – trommer

Diskografi 
2006: This is Primitive Hate 
2007: Le Matinée de Enfer 
2008: Lipsynced with Satan (EP)
2011: The Poe Sessions (EP)

Referanser

Kilder 
Intervju i Imhotep
Tremor på Encyclopaedia Metallum

Eksterne lenker 
 Tremor på Myspace
 INRI Unlimited
 



Band etablert i 2005
Norske black metal-band
Helms vannkraftverk

Helms vannkraftverk (engelsk: Helms Pumped Storage Station (PSP)) er et pumpekraftverk i fjellkjeden Sierra Nevada langt øst i Fresno County i det sentral-østlige California, USA. Det utnytter vann fra to vertikalt atskilte reservoarer – Courtright Lake og det lavereliggende Lake Wishon – nordøst for byene McCall og Gregg. Installert effekt er ca. 1 212 MW i produksjon, og 900 MW i pumpemodus, fordelt på tre turbiner. 

Hovedformålet med anlegget har vært å regulere vannstanden og dernest å forsyne elektrisk kraft til storbyområdet Fresno. Total årsproduksjon er mer enn 100 GWh årlig. Anlegget stod ferdig i 1984.

Demningen er 96 meter høy og ble fullført i 1958. Pumpekraftverket fungerer slik at overskuddsvann fra Courtright Lake ledes via tunneler 300 meter rett ned til pumpekraftverket som ligger inne i fjellet, og som også sender spillvann vertikalt ut i bunnen av Lake Wishion. Ved lav etterspørsel eller tørke kan pumpekraftverket reversere de tre turbinene og pumpe vann fra Wishion-reservoaret og opp i Courtright-reservoaret.

Fallhøyden (hydraulic head) er på 520 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 Pacific Gas & Electric Company – «Helms Pumped Storage Plant».
 California ISO – «Central California Clean Energy Transmission Project (C3ETP)».
 CaISO – Central California Clean Energy Transmission Project, «Transmission Capacity for Supporting Helms PSP Pumping Operation (Average Hydro Generation)».

Vannkraftverk i USA
Kraftverk i California
Pumpekraftverk i USA
Fresno County
Northfield Mountain vannkraftverk

Northfield Mountain vannkraftverk (engelsk: Northfield Mountain Pumped Storage Station (PSP)) er et pumpekraftverk som liggeri Connecticut River 8,9 km ovenfor Turners Falls, i Franklin County i det nordvestre Massachusetts, USA. Det ligger nær småbyene Northfild og Erving. 

Kraftverket har to reservoarer: Northfield Mountain Reservoar (1,2 km²) oppe på 300 moh., og den 32 km lange strekningen av selve Connecticut River som ligger mellom demningen i Turners Falls og demningen i Vernon i Vermont, på 60 moh.. Installert effekt er ca. 1 080 MW i produksjon, fordelt på fire turbiner. Total årsproduksjon er mer enn 100 GWh årlig. Anlegget ble påbegynt i 1964 og stod ferdig i 1972.

Fallhøyden (hydraulig head) er på 240 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 FirstLight Power Resources – «Northfield Mountain Station».

Vannkraftverk i USA
Kraftverk i Massachusetts
Pumpekraftverk i USA
Franklin County (Massachusetts)
Kraftverk etablert i 1972
1972 i Massachusetts
Muddy Run vannkraftverk

Northfield Mountain vannkraftverk (engelsk: Muddy Run Pumped Storage Facility) er et pumpekraftverk som ligger i Susquehanna River ved Drumore Township i Lancaster County i det sørøstre Pennsylvania, USA.  Installert effekt er 1 071 MW i produksjon, fordelt på fire turbiner.

Kraftverket har to reservoarer: Muddy Run Reservoir (4,0 km²) som har en 76 meter høy og 1 463 meter lang demning oppe på 152 moh., og det 20 km lange Conowingo Reservoir i Susquehanna River på 33 moh., som skapes av Conowingo-demningen i Maryland (egenproduksjon 252 MW). Vertikalt fall fra Muddy Run Reservoar er 105 meter. Anlegget stod ferdig i 1968, og var den gang verdens største pumpekraftverk. Det drives av Exelon Co.

Eksterne lenker
 Exelon Corp – «Muddy Run Pumped Storage Facility ».

Vannkraftverk i USA
Kraftverk i Pennsylvania
Pumpekraftverk i USA
Bad Creek vannkraftverk

Bad Creek vannkraftverk (engelsk: Bad Creek Pumped Storage Project) er et pumpekraftverk som ligger i Oconee County, under det lille Bad Creek Reservoir i Whitewater River og over det 30 km² store reservoaret Lake Jocassee i det nordvestre Sør-Carolina, USA. Det ble demmet opp av Duke Power i 1973. Installert effekt er 1 065 MW. Anlegget stod ferdig i 1991.

Lake Jocassee skapes av en dam – Lake Jocassee-demningen, som selv genererer 610 MW kraftproduksjon i Jocassee vannkraftverk i Pickens County – uavhengig av pumpekraftverket Bad Creek. Vannet fra dette vannkraftverket slippes ut i Lake Keowee i elva Keowee, eller pumpes tilbake til Lake Jocassee gjennom reversering av turbinene. Også dette vannkraftverket opereres av Duke Power, og stod ferdig i 1973.

Fallhøyden (hydraulig head) er på 370 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 Duke Energy – «Bad Creek vannkraftverk».
 Duke Energy – «Jocassee vannkraftverk».

Vannkraftverk i USA
Kraftverk i Sør-Carolina
Pumpekraftverk i USA
Kraftverk etablert i 1991
1991 i Sør-Carolina
Oconee County (Sør-Carolina)
Jocassee vannkraftverk

Jocassee vannkraftverk (engelsk: Jocassee Hydro Station) er et pumpekraftverk som ligger i 
Pickens County, under Lake Jocassee i det nordvestre Sør-Carolina, USA. Vannet fra dette vannkraftverket slippes ut i Lake Keowee i elva Keowee, eller pumpes tilbake til Lake Jocassee gjennom reversering av turbinene.

Vannkraftverket får direkte sin kraft fra Lake Jocassee-demningen som demmer opp det 30 km² store reservoaret. Det ble demmet opp av Duke Power i 1973, da vannkraftverket også ble igangsatt. Installert effekt er 610 MW.

Ovenfor innsjøen, i Oconee County, ligger Bad Creek vannkraftverk fra 1991 under det lille Bad Creek Reservoir i Whitewater River, og over Lake Jacossee som fungerer som nedre reservoar. Installert effekt her er 1 065 MW, og også dette vannkraftverket opereres av Duke Power.

Eksterne lenker
 Duke Energy – «Jocassee vannkraftverk».
 Duke Energy – «Bad Creek vannkraftverk».

Vannkraftverk i USA
Kraftverk i Sør-Carolina
Pumpekraftverk i USA
Pickens County (Sør-Carolina)

en:Lake Jocassee
Andersonville

Andersonville fengselet (offisielt Camp Sumter) var en konføderert krigsfangeleir under den amerikanske borgerkrigen i Sumter County i Georgia. I dag er leiren et nasjonalt minnesmerke. 12 913 av de ca. 45 000 krigsfangene i leiren omkom på grunn av underernæring, feilernæring eller sykdommer. 

den amerikanske borgerkrigen
Krigsfangeleirer
Georgia (USA)
Patrick Philbin

Patrick Philbin (født 4. august 1874, død 1929) var en britisk sportsutøver som deltok i de olympiske leker 1908 i London.

Philbin vant en olympisk sølvmedalje i tautrekking under OL 1908 i London. Han var med på det britiske laget Liverpool-politiet som kom på andreplass i tautrekkingkonkurransen. De vant over Sverige i semifinalen, men tapte finalen til City of London Police. Det var fem lag som deltok, alle medaljene ble vunnet av britiske lag.

OL-medaljer 
  1908  London -  Sølv i tautrekking  Storbritannia.

Referanser

Eksterne lenker 
 

Britiske tautrekkere
Olympiske sølvmedaljevinnere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Tautrekkere under Sommer-OL 1908
Fødsler i 1874
Dødsfall i 1929
Galina Tsjistjakova

Galina Valentinovna Tsjistjakova (russisk: Галина Валентиновна Чистякова, slovakisk: Galina Čisťakovová; født 26. juli 1962 i Izmail, Ukrainske SSR, Sovjetunionen) er en sovjetisk-slovakisk friidrettsutøver (lengdehopper) som innehar verdensrekorden i lengdehopp.

Tsjistjakovas gjennombrudd kom i 1985 da hun vant gull i innendørs-EM i Athen med ett hopp på 7,01 meter. Året etter deltok hun i EM i Stuttgart, der hun hoppet 7,09 og tok sølvmedaljen bak tyske Heike Drechsler.

Under innendørs-EM 1987 i franske Liévin ble hun igjen slått av Drechsler, og tok sølvmedaljen med et hopp på 6,89. Hun deltok også under VM 1987 i Roma der hun ble nummer fem etter et hopp på 6,99.

I 1988 deltok hun i innendørs-EM i Budapest, der hun 7,24 og fikk en ny sølvmedalje, igjen med Drechsler på toppen av seierspallen. 11. juni samme år hoppet hun 7,52 under et stevne i Leningrad, 7 cm lengre enn den daværende verdensrekorden som Drechsler og Jackie Joyner-Kersee innehadde. Hoppet gjorde henne til favoritt foran OL 1988 i Seoul, men der måtte hun nøye seg med bronsemedaljen, slått av Drechsler og Joyner-Kersee.

I 1989 vant hun både innendørs-VM og innendørs-EM. Dette året hoppet hun også lengre enn gjeldende verdensrekord i tresteg (14,52), et resultat som IAAF imidlertid ikke har godkjent som rekord.

Hennes siste mesterskap ble innendørs-EM 1990, der hun tok gull i både lengde og tresteg. I 1990 gjennomgikk hun en kneoperasjon, og oppnådde aldri de samme lengdene som tidligere. Etter Sovjetunionens fall byttet hun statsborgerskap til slovakisk.

Referanser

Eksterne lenker 
 

Sovjetiske lengdehoppere
Sovjetiske tresteghoppere
Slovakiske lengdehoppere
Slovakiske tresteghoppere
Olympiske bronsemedaljevinnere for Sovjetunionen
Medaljevinnere under Sommer-OL 1988
Deltakere for Sovjetunionen under Sommer-OL 1988
Friidrettsutøvere under Sommer-OL 1988
Deltakere for Slovakia under Sommer-OL 1996
Friidrettsutøvere under Sommer-OL 1996
Personer fra Izmail rajon i Odesa oblast
Fødsler i 1962
Verdensrekordsettere i friidrett
Verdensmestere i friidrett innendørs
David Neville

For ishockeyspilleren se: David Neville (ishockeyspiller).

David Neville (født 1. juni 1984, Merriville i Indiana) er en amerikansk friidrettsutøver som hovedsakelig konkurrerer på 400 meter.

Han deltok under innendørs-VM 2008, der han ble utslått i semifinalen på 400 meter, og ikke fikk løpe finalen. Under OL 2008 var han med på det amerikanske laget som vant gull på 4 x 400 meter stafett. Han tok i tillegg en individuell bronsemedalje på 400 meter og fullbyrdet dermed en amerikansk trippelseier (de andre var LaShawn Merritt og Jeremy Wariner).

Personlige rekorder 
 200 meter: 20,39 – West Lafayette 16. mai 2004
 400 meter: 44,61 – Eugene 3. juli 2008

Referanser

Eksterne lenker 
 

Sprintere fra USA
Olympiske mestere for USA
Medaljevinnere under Sommer-OL 2008
Deltakere for USA under Sommer-OL 2008
Friidrettsutøvere under Sommer-OL 2008
Hage-eitermaur

Hage-eitermaur (Myrmica rubra (Linnaeus, 1758)), er en liten rødbrun maur i slekten Myrmica. Det er en av de vanligste maurene i norsk lavland.

Utbredelse 
Hage-eitermaur er vanlig i store deler av Norge. Den er utbredt i hele Europa og østover i Asia, samt Nord-Amerika.

Utseende 
Hage-eitermaur er brunrøde, mellom 4 og 7 mm lang. Eitermaur har brodd og kan stikke.

Levevis 
Reiret (tuen) til hage-eitermaur er oftest anlagt på engr, i jorden, vanligst under en stein eller i en gresstue. I reiret finnes ikke sjelden andre insekter som lever i symbiose med maurene, f.eks. larver av blåvinger. Selv om blåvingelarvene er rovdyr og spiser maurlarver får de være i fred. Grunnen er at blåvingelarvene har en kjertel på ryggen, som utsondrer en væske mauren melker.

Referanser

Litteratur 
 Douwes, P.; Abenius, J.; Cederberg, B. & Wahlstedt, U. 2012. Steklar: Myror och getingar. Hymenoptera: Formicidae–Vespidae Nationalnyckeln till Sveriges flora och fauna 133 sider. ISBN 978-91-88506-78-8
 Ervik, Kenneth. 2003. Effektiv bekjempelse av maur. Tønsberg skadedyrkontroll. 81 sider. ISBN 9788299665902
 Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 160. ISBN 82-02-13551-6

Eksterne lenker 
 

Maur
Årevinger formelt beskrevet i 1758
Lake Placid (innsjø)

Lake Placid (den fredelige sjøen) er en innsjø i Adirondack-fjella i den nordøstlige delen av staten New York i USA. Sjøen ligger 566 meter over havet, flateinnholdet er i underkant av 9 kvadratkilometer, og gjennomsnittlig dybde er rundt 15 meter.

Lake Placid er drikkevannskilde for byen med samme navn. 

Det ligger nærmere 300 hus langs sjøen. De fleste er feriehus, som bare brukes deler av året og bare kan nås med båt. Av hensyn til drikkevannet – og for å unngå at det ved uhell innføres nye fiskearter – er det anlagt rensestasjoner ved båtutsettingsplassene.

I Lake Placid ligger to store øyer, Buck Island og Moose Island.

Placid, Lake
Drikkevannsreservoarer
Essex County (New York)
Jekaterina Volkova

Jekaterina Gennadijevna Volkova (russisk: Екатерина Геннадьевна Волкова, født 16. februar 1978 i Kursk) er en russisk friidrettsutøver (hinderløp).

Volkovas første internasjonale mesterskap var VM i Helsingfors 2005 der hun tok sølvmedaljen på 3000 meter hinder. I finalen satte hun ny personlig rekord med tiden 9.20,49. Hun deltok også i VM 2007 i Osaka der hun løp på 9.06,57, en tid som holdt til seier. Samme år ble hun numme fire i IAAF World Athletics Final 2007 i Stuttgart. 

Volkova deltok i Sommer-OL 2008 der hun tok bronse med tiden 9.07,64. Hun ble spurtslått av Kenyas Eunice Jepkorir.

Referanser

Eksterne lenker 
 

Russiske hinderløpere
Verdensmestere i friidrett
Olympiske bronsemedaljevinnere for Russland
Deltakere for Russland under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2008
Livingstone

Livingstone er en historisk koloniby og nåværende hovedstad i Southern Province i Zambia, et turistsentrum for Victoriafallene (Mosi-oa-Tunya) som ligger 10 km sør på Zambezi-elva, og en grenseby med vei- og togforbindelser til Zimbabwe på den andre siden av fallene. I 2002 var befolkningen estimert til 97 000.

Byer i Zambia
Southern Province (Zambia)
Provinshovedsteder i Zambia
Bosetninger etablert i 1905
1905 i Afrika
Maiken With Pape

Maiken With Pape (født 20. februar 1978) er en dansk kvinnelig fotballspiller som spiller for Stabæk.

Pape var egentlig først og fremst en tennisspiller, og en svært lovende en. Imidlertid lå ikke tennisen for henne, og midt i satsingen la hun opp og satset på studier (hun er utdannet Cand. Merc. i design og kommunikasjon).

I 2003 prøvde Pape seg som fotballspiller. Hun startet fotballkarrieren i Københavnslaget Skjolds andrelag i fjerde divisjon. Nivået hennes var imidlertid så høyt at hun ble forflyttet til førstelaget i 1. divisjon. Der ble hun oppdaget av de suverene danske mesterne Brøndby, og i 2006 ble hun Brøndby-spiller. I Brøndby var hun med på å vinne serien i samtlige tre sesonger hun spilte. Pape var suveren toppscorer de sesongene.

Pape uttalte imidlertid til Jyllands-Posten at hun mente at den danske serien holdt for lavt tempo, og dermed ønsket hun å skifte beite. Pape lot det lyse igjennom at både på landslag og på klubblag var hun misfornøyd med både med- og motspillere. I 2009 ble Pape Stabæk-spiller, og fikk dermed kravene sine utfordret i større grad. Det stemte i og for seg. Hun ble ikke toppscorer for Stabæk i 2009, og det var den første sesongen hun ikke var toppscorer, verken i serien eller i klubben. Maiken Pape var skadeforfulgt i begynnelsen av 2010-sesongen, og i en kamp mot Kolbotn røk hun korsbåndet. Hun var dermed ute i hele resten av 2010-sesongen og også 2011.

Meritter 
Med Brøndby:
 Seriegull 2005/06, 2006/07 og 2007/08
 Cupgull 2006/07

Med Stabæk
 Seriesølv 2009

Referanser

Eksterne lenker 
 

Danske fotballspillere
Personer fra Aarhus
Fødsler i 1978
Eta Carinae

Eta Carinae er en av de lyssterkeste stjernene i Melkeveien. Den har en masse på mellom 100 og 150 ganger solens, og ligger på en avstand av 7500 lysår. På 1840-tallet gjennomgikk den en voldsom eksplosjon som sendte mer enn 10 solmasser materie ut i verdensrommet. Eta Carinae var da en kort tid den nest mest lyssterke stjerna på nattehimmelen sett fra jorda. Eta Carinae er en binær stjerne. Man regner med at Eta Carinae vil eksplodere som en supernova når den går tom for kjernebrensel.

Referanser

Eksterne lenker 
 
 ESO: Observasjoner av Eta Carinae i rekordhøy oppløsning incl. Fotos & Animation

Hyperkjemper
Artikler i astronomiprosjektet
Arve Moen

Arve S. Moen (født 2. november 1912 i Åsnes, død 28. oktober 1976) var en norsk jurist og journalist.

Som ung var han med i Mot Dag, ble cand.jur. i 1936 og studerte senere kunsthistorie.  Før den andre verdenskrig var han dommerfullmektig. Fra 1945 var han kulturmedarbeider i Arbeiderbladet og kulturredaktør fra 1955 til 1974.  

Moen var formann i Norsk Litteraturkritikerlag og Norsk Filmkritikerlag, formann i Den norske forfatterforenings litterære råd 1954-1964 og var også medlem av Statens Filmproduksjonsutvalg. Han var medlem av Oslo bystyre for Arbeiderpartiet fra 1960 til 1971.

Moen utga blant annet kunsthistoriske verker, blant annet om Edvard Munch i tre bind (1956–1958). Han skrev også romanen Døden er et kjærtegn (1948) som ble filmatisert i 1949, og noveller, reiseberetningen og en barnebok.

Utgivelser 
 Storm i vannglass (Tanum, 1945).  Noveller.
 Døden er et kjærtegn (1948).   Filmatisert  1949 av Edith Carlmar.  I 2009 nr. 17 i Dagbladets kåring av tidens krim.
 Nødlanding i Svartfjell (1958).  Guttebok.
 Edvard Munch. Samtid og miljø (1957)
 Edvard Munch. Kvinnen og eros (1958)
 Edvard Munch. Landskap og dyr (1959). 
 Du store verden, så liten (1966).  Reiseskildring.

Referanser 

Norske jurister
Norske forfattere
Norske kulturjournalister
Journalister i Dagsavisen eller forløpere
Medlemmer av Mot Dag
Personer fra Åsnes kommune
Fødsler i 1912
Dødsfall i 1976